CELEX: 32019R0316
Language: mt
Date: 2019-02-21 00:00:00
Title: Regolament tal-Kummissjoni (UE) 2019/316 tal-21 ta' Frar 2019 li jemenda r-Regolament tal-Kummissjoni (UE) Nru 1408/2013 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis fis-settur tal-agrikoltura

22.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 51/1
               
            
         REGOLAMENT TAL-KUMMISSJONI (UE) 2019/316
         tal-21 ta' Frar 2019
         li jemenda r-Regolament tal-Kummissjoni (UE) Nru 1408/2013 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis fis-settur tal-agrikoltura
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 108(4) tiegħu,
         Wara li kkunsidrat ir-Regolament tal-Kunsill (UE) 2015/1588 tat-13 ta' Lulju 2015 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għal ċerti kategoriji ta' għajnuna mill-Istat orizzontali (1),
         Wara li ppubblikat abbozz ta' dan ir-Regolament (2),
         Wara li kkonsultat lill-Kumitat Konsultattiv dwar l-Għajnuna mill-Istat,
         Billi:
         
                     (1)
                  
                  
                     Il-finanzjament mill-Istat li jilħaq il-kriterji fl-Artikolu 107(1) tat-Trattat dwar il-Funzjonament tal-Unjoni Ewropea (“it-Trattat”) jikkostitwixxi għajnuna mill-Istat, u jeħtieġ li l-Kummissjoni tiġi nnotifikata bih skont l-Artikolu 108(3) tat-Trattat. Madanakollu, skont l-Artikolu 109 tiegħu, il-Kunsill jista' jiddetermina kategoriji ta' għajnuna eżentati minn dan ir-rekwiżit ta' notifika. F'konformità mal-Artikolu 108(4) tat-Trattat, il-Kummissjoni tista' tadotta regolamenti rigward dawk il-kategoriji ta' għajnuna mill-Istat. Skont ir-Regolament (UE) 2015/1588 u f'konformità mal-Artikolu 109 tat-Trattat, il-Kunsill iddeċieda li għajnuna de minimis tista' tikkostitwixxi kategorija bħal din. Fuq dik il-bażi, għajnuna de minimis, li hija għajnuna mogħtija għal impriża waħda matul perjodu partikolari ta' żmien li ma taqbiżx ċertu ammont fiss, titqies li ma tkunx tissodisfa l-kriterji kollha stipulati fl-Artikolu 107(1) tat-Trattat u għalhekk mhix soġġetta għall-proċedura ta' notifika. Madankollu, jenħtieġ li l-Istati Membri jiġu mfakkra li anki jekk l-għajnuna de minimis ma titqiesx bħala għajnuna mill-Istat, jenħtieġ li din l-għajnuna ma' tinvolvix ksur tad-dritt tal-UE.
                  
               
                     (2)
                  
                  
                     Il-Kummissjoni adottat għadd ta' regolamenti li jistabbilixxu regoli dwar l-għajnuna de minimis mogħtija fis-settur tal-agrikoltura, li l-aħħar wieħed minnhom kien ir-Regolament tal-Kummissjoni (UE) Nru 1408/2013 (3).
                  
               
                     (3)
                  
                  
                     Fid-dawl tal-esperjenza miksuba bl-applikazzjoni tar-Regolament (UE) Nru 1408/2013, u meta titqies il-varjetà tal-użu tal-għajnuna de minimis fl-Istati Membri, jixraq li jiġu aġġustati xi wħud mill-kundizzjonijiet stabbiliti fih. L-ammont massimu ta' għajnuna li tingħata lil impriża waħda fuq perjodu ta' tliet snin jenħtieġ li jiżdied għal EUR 20 000 u l-limitu nazzjonali jenħtieġ li jiżdied għal 1,25 % tal-output annwali.
                  
               
                     (4)
                  
                  
                     Meta wieħed iqis il-ħtieġa ikbar li tintuża l-għajnuna de minimis f'xi Stati Membri, jixraq li tiġi permessa żieda ulterjuri kemm għall-ammont massimu ta' għajnuna għal kull impriża waħda għal EUR 25 000, kif ukoll għal-limitu nazzjonali għal 1,5 % tal-output annwali, skont il-kundizzjonijiet addizzjonali neċessarji biex jitħares il-funzjonament tajjeb tas-suq intern. L-esperjenza miksuba matul l-ewwel snin tal-applikazzjoni tar-Regolament (UE) Nru 1408/2013 uriet li l-konċentrazzjoni ta' għajnuna de minimis f'ċertu settur ta' prodotti tista' twassal għal distorsjoni potenzjali tal-kompetizzjoni u l-kummerċ. Għalhekk, jenħtieġ li l-prerekwiżit biex jintużaw l-ogħla limitu massimu individwali u dak nazzjonali, ikun li jiġi applikat limitu settorjali li jipprevjeni lill-Istati Membri milli jagħtu iktar minn 50 % tal-ammont totali kumulattiv ta' għajnuna de minimis fuq kwalunke perjodu ta' tliet snin fiskali għal miżuri li jibbenefika minnhom settur ta' prodott speċifiku wieħed biss. Il-limitu settorjali jenħtieġ li jiżgura li kwalunkwe miżura li taqa' taħt ir-Regolament (UE) Nru 1408/2013 tkun tista' titqies li ma jkollha l-ebda effett fuq il-kummerċ bejn l-Istati Membri u li ma tfixkilx jew ma tkunx ta' theddida li tfixkel il-kompetizzjoni.
                  
               
                     (5)
                  
                  
                     Bħalissa, hija għażla tal-Istati Membri jużawx reġistru nazzjonali ċentrali biex jivverifikaw li ma jinqabżux la l-limitu massimu individwali de minimis, u lanqas il-limitu nazzjonali. Madankollu, l-użu ta' reġistru ċentrali jsir neċessarju f'dawk l-Istati Membri li jagħżlu limitu massimu individwali u limitu nazzjonali ogħla, ladarba l-limitu settorjali li huwa kundizzjoni għal dik l-għażla jitlob monitoraġġ iktar mill-qrib tal-għajnuna mogħtija. Għalhekk, jenħtieġ li għal dawn l-Istati Membri jkun obbligatorju l-użu ta' reġistru ċentrali, sabiex jinżamm rekord tal-għajnuna de minimis kollha mogħtija, sabiex ikun jista' jiġi vverifikat li ma jinqabżu la l-limitu massimu individwali u lanqas il-limitu settorjali jew nazzjonali.
                  
               
                     (6)
                  
                  
                     Il-kriterji għall-kalkolu tal-għotja grossa ekwivalenti għal self u garanziji jenħtieġ li jiġu aġġustati skont il-limiti massimi de minimis miżjuda.
                  
               
                     (7)
                  
                  
                     Fid-dawl tal-ħtieġa akbar għall-użu ta' għajnuna de minimis u meta l-limiti massimi attwali huma restrittivi għalxejn, huwa neċessarju li jiġi emendat ir-Regolament (UE) Nru 1408/2013 qabel id-data ta' skadenza tiegħu, jiġifieri l-31 ta' Diċembru 2020. Il-perjodu ta' żmien bejn id-dħul fis-seħħ ta' dan ir-Regolament u t-tmiem tal-perjodu ta' applikazzjoni tar-Regolament (UE) Nru 1408/2013 ikun qasir wisq. Għaldaqstant, għal raġunijiet ta' ekonomija proċedurali u biex jiġu żgurati l-kontinwità u ċ-ċertezza tad-dritt, il-perjodu ta' applikazzjoni tar-Regolament (UE) Nru 1408/2013 jenħtieġ li jiġi estiż sal-31 ta' Diċembru 2027.
                  
               
                     (8)
                  
                  
                     Għalhekk, jenħtieġ li r-Regolament (UE) Nru 1408/2013 jiġi emendat skont dan,
                  
               ADOTTAT DAN IR-REGOLAMENT:
         
            Artikolu 1
            Ir-Regolament (UE) Nru 1408/2013 huwa emendat kif ġej:
            
                        (1)
                     
                     
                        fl-Artikolu 2, jiżdiedu l-paragrafi 3 u 4 li ġejjin:
                        
                           “3.   Għall-iskopijiet ta' dan ir-Regolament, “settur tal-prodott” tfisser settur elenkat fl-Artikolu 1(2)(a) sa (w) tar-Regolament (UE) Nru 1308/2013 tal-Parlament Ewropew u tal-Kunsill (*1).
                        
                        
                           4.   Għall-iskopijiet ta' dan ir-Regolament, “limitu settorjali” tfisser ammont kumulattiv massimu ta' għajnuna li japplika għal miżuri ta' għajnuna li jibbenefika minnhom settur tal-prodott uniku wieħed biss, li jikkorrispondu għal 50 % tal-ammont massimu ta' għajnuna de minimis mogħtija għal kull Stat Membru kif stabbilit fl-Anness II.”;
                        
                        
                           (*1)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671)."
                        
                     
                  
                        (2)
                     
                     
                        L-Artikolu 3 huwa sostitwit b'dan li ġej:
                        
                           “Artikolu 3
                           Għajnuna de minimis
                           
                              1.   Il-miżuri ta' għajnuna għandhom jitqiesu li ma jissodisfawx il-kriterji kollha tal-Artikolu 107(1) tat-Trattat, u għalhekk għandhom ikunu eżentati mir-rekwiżit ta' notifika fl-Artikolu 108(3) tat-Trattat, jekk jissodisfaw il-kundizzjonijiet stabbiliti f'dan ir-Regolament.
                           
                           
                              2.   L-ammont totali ta' għajnuna de minimis mogħtija għal kull Stat Membru lil impriża waħda ma għandux jaqbeż l-EUR 20 000 fuq kwalunkwe perjodu ta' tliet snin fiskali.
                           
                           
                              3.   L-ammont kumulattiv ta' għajnuna de minimis mogħtija għal kull Stat Membru lil impriżi attivi fil-produzzjoni primarja ta' prodotti agrikoli fuq kwalunkwe perjodu ta' tliet snin fiskali, ma għandux jaqbeż il-limitu nazzjonali stipulat fl-Anness I.
                           
                           
                              3a.   Permezz ta' deroga mill-paragrafi 2 u 3, Stat Membru jista' jiddeċiedi li l-ammont totali ta' għajnuna de minimis mogħtija lil impriża waħda ma għandux jaqbeż il-EUR 25 000 fuq kwalunkwe perjodu ta' tliet snin fiskali u li l-ammont kumulattiv totali ta' għajnuna de minimis mogħtija fuq kwalunkwe perjodu ta' tliet snin fiskali ma għandux jaqbeż il-limitu nazzjonali stabbilit fl-Anness II, skont dawn il-kundizzjonijiet:
                              
                                          (a)
                                       
                                       
                                          għal miżuri ta' għajnuna li jibbenefika minnhom settur ta' prodott uniku wieħed biss, l-ammont kumulattiv totali mogħti fuq kwalunkwe perjodu ta' tliet snin fiskali ma għandux jaqbeż il-limitu settorjali definit fl-Artikolu 2(4);
                                       
                                    
                                          (b)
                                       
                                       
                                          l-Istat Membru għandu jkollu fis-seħħ reġistru ċentrali nazzjonali skont l-Artikolu 6(2).
                                       
                                    
                           
                              4.   L-għajnuna de minimis għandha titqies mogħtija fil-mument li l-impriża tiġi kkonferita d-dritt legali li tirċievi l-għajnuna skont ir-reġim legali nazzjonali applikabbli, irrispettivament mid-data tal-ħlas tal-għajnuna de minimis lill-impriża.
                           
                           
                              5.   Il-limiti massimi de minimis u l-limiti nazzjonali u settorjali msemmija fil-paragrafi 2, 3 u 3a għandhom japplikaw irrispettivament mill-forma tal-għajnuna de minimis jew mill-għan segwit u irrispettivament minn jekk l-għajnuna mogħtija mill-Istat Membru hijiex iffinanzjata kompletament jew parzjalment minn riżorsi li joriġinaw fl-Unjoni. Il-perjodu ta' tliet snin fiskali għandu jiġi ddeterminat minn referenza għas-snin fiskali użati mill-impriża fl-Istat Membru kkonċernat.
                           
                           
                              6.   Għall-iskopijiet tal-limiti massimi de minimis u l-limiti nazzjonali u settorjali msemmija fil-paragrafi 2, 3 u 3a, l-għajnuna għandha tiġi espressa bħala għotja ta' flus. Iċ-ċifri kollha użati għandhom ikunu gross, jiġifieri qabel titnaqqas kwalunkwe taxxa jew imposta oħra. Meta l-għajnuna tingħata f'xi forma oħra apparti għotja, l-ammont tal-għajnuna għandu jkun l-għotja grossa ekwivalenti tal-għajnuna.
                              L-għajnuna pagabbli f'diversi pagamenti għandha titraħħas skont il-valur tagħha fil-mument li tingħata. Ir-rata tal-imgħax li trid tintuża għal skopijiet ta' skont għandha tkun ir-rata ta' skont applikabbli fil-mument li tingħata l-għajnuna.
                           
                           
                              7.   Meta l-limiti massimi de minimis, il-limiti nazzjonali jew il-limitu settorjali msemmija fil-paragrafi 2, 3 u 3a jinqabżu bl-għotja ta' għajnuna de minimis ġdida, dik l-għotja l-ġdida ma tkunx tista' tibbenefika minn dan ir-Regolament.
                           
                           
                              8.   Fil-każ ta' fużjonijiet jew akkwiżizzjonijiet, l-għajnuna de minimis kollha li ngħatat qabel lil kwalunkwe impriża għaddejja mill-fużjoni għandha titqies meta jiġi ddeterminat jekk kwalunkwe għajnuna de minimis ġdida lill-impriża l-ġdida jew li qed takkwista taqbiżx il-limiti massimi de minimis rilevanti, il-limitu nazzjonali rilevanti jew il-limitu settorjali. L-għajnuna de minimis li ngħatat legalment qabel il-fużjoni jew l-akkwiżizzjoni għandha tibqa' legali.
                           
                           
                              9.   Jekk impriża tinqasam fi tnejn jew iktar impriżi separati, l-għajnuna de minimis li tingħata qabel issir il-qasma għandha tiġi allokata lill-impriża li bbenefikat minnha, li hija fil-prinċipju l-impriża li qed takkwista l-attivitajiet li għalihom intużat l-għajnuna de minimis. Jekk din l-allokazzjoni ma tkunx possibbli, l-għajnuna de minimis għandha tiġi allokata b'mod proporzjonat abbażi tal-valur kontabilistiku tal-kapital ta' ekwità tal-impriżi l-ġodda fid-data effettiva tas-separazzjoni.”;
                           
                        
                     
                  
                        (3)
                     
                     
                        L-Artikolu 4 huwa emendat kif ġej:
                        
                                    (a)
                                 
                                 
                                    fil-paragrafu 3, il-punt (b) jiġi sostitwit b'dan li ġej:
                                    
                                                “(b)
                                             
                                             
                                                għall-miżuri li jaqgħu taħt l-Artiklu 3(2), is-self huwa assikurat b'garanzija li tkopri mill-anqas 50 % tas-self u s-self jammonta jew għal EUR 100 000 fuq ħames snin jew EUR 50 000 fuq għaxar snin, jew, għal miżuri li jaqgħu taħt l-Artikolu 3(3a), jew EUR 125 000 fuq ħames snin jew EUR 62 500 fuq għaxar snin; jekk is-self ikun inqas minn dawk l-ammonti u/jew jingħata għal perjodu iqsar minn ħames jew għaxar snin rispettivament, l-għotja grossa ekwivalenti ta' dak is-self għandha tiġi kkalkulata bħala proporzjon korrispondenti għal-limiti massimi de minimis stabbiliti fl-Artikolu 3(2) jew (3a); jew”;
                                             
                                          
                              
                                    (b)
                                 
                                 
                                    il-paragrafu 4 huwa sostitwit b'dan li ġej:
                                    
                                       “4.   L-għajnuna inkluża fl-injezzjonijiet kapitali għandha titqies biss bħala għajnuna de minimis trasparenti jekk l-ammont totali ta' injezzjoni pubblika ma jaqbiżx il-limitu massimu de minimis relevanti.”;
                                    
                                 
                              
                                    (c)
                                 
                                 
                                    il-paragrafu 5 huwa sostitwit b'dan li ġej:
                                    
                                       “5.   L-għajnuna inkluża f'miżuri ta' finanzjament ta' riskju f'forma ta' investimenti ta' ekwità jew kważi ekwità għandha titqies biss bħala għajnuna de minimis trasparenti jekk il-kapital ipprovdut lil impriża waħda ma jaqbiżx il-limitu massimu de minimis rilevanti.”;
                                    
                                 
                              
                                    (d)
                                 
                                 
                                    fil-paragrafu 6, il-punt (b) jiġi sostitwit b'dan li ġej:
                                    
                                                “(b)
                                             
                                             
                                                għall-miżuri li jaqgħu taħt l-Artikolu 3(2), il-garanzija ma taqbiżx it-80 % tas-self sottostanti u, jew l-ammont garantit huwa EUR 150 000 u d-durata tal-garanzija hija ħames snin jew l-ammont garantit huwa EUR 75 000 u d-durata tal-garanzija hija għaxar snin, jew, għall-miżuri li jaqgħu taħt l-Artikolu 3(3a), il-garanzija ma taqbiżx 80 % tas-self sottostanti u, jew l-ammont garantit huwa EUR 187 500 u d-durata tal-garanzija hija ħames snin jew l-ammont garantit huwa EUR 93 750 u d-durata tal-garanzija hija għaxar snin; jekk l-ammont garantit ikun inqas minn dawn l-ammonti u/jew jekk il-garanzija tkun għal perjodu ta' inqas minn ħames jew għaxar snin rispettivament, l-għotja grossa ekwivalenti ta' dik il-garanzija għandha tiġi kkalkulata bħala proporzjon korrispondenti tal-limiti massimi de minimis stabbiliti fl-Artikolu 3(2) jew (3a); jew”;
                                             
                                          
                              
                  
                        (4)
                     
                     
                        L-Artikolu 6 huwa emendat kif ġej:
                        
                                    (a)
                                 
                                 
                                    fil-paragrafu 2, jiżdied it-tieni subparagrafu li ġej:
                                    “Meta Stat Membru jagħti għajnuna skont l-Artikolu 3(3a), għandu jkollu fis-seħħ reġistru ċentrali ta' għajnuna de minimis li jkun fih l-informazzjoni kompleta dwar l-għajnuna de minimis kollha li tingħata minn kwalunkwe awtorità f'dak l-Istat Membru. Il-paragrafu 1 għandu jieqaf japplika fil-mument li r-reġistru jkopri perjodu ta' tliet snin fiskali.”;
                                 
                              
                                    (b)
                                 
                                 
                                    il-paragrafu 3 huwa sostitwit b'dan li ġej:
                                    
                                       “3.   Stat Membru għandu jagħti biss l-għajnuna de minimis ġdida skont dan ir-Regolament wara li jkun ivverifika li dan ma jżidx l-ammont totali tal-għajnuna de minimis mogħtija lill-impriża kkonċernata għal livell ogħla mil-limiti massimi u l-limiti nazzjonali rilevanti u l-limitu settorjali msemmija fl-Artikolu 3(2), (3) u (3a) u li jkun hemm konformità mal-kundizzjonijiet kollha stabbiliti f'dan ir-Regolament.”;
                                    
                                 
                              
                  
                        (5)
                     
                     
                        fl-Artikolu 8, it-tieni paragrafu huwa sostitwit b'dan li ġej:
                        “Għandu japplika sal-31 ta' Diċembru 2027.”;
                     
                  
                        (6)
                     
                     
                        l-Anness huwa sostitwit bit-test fl-Anness ta' dan ir-Regolament.
                     
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-21 ta' Frar 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 248, 24.9.2015, p. 1.
         
            (2)  ĠU C 425, 26.11.2018, p. 2.
         
            (3)  Ir-Regolament tal-Kummissjoni (UE) Nru 1408/2013 tat-18 ta' Diċembru 2013 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis fis-settur tal-agrikoltura (ĠU L 352, 24.12.2013, p. 9).
      
      
         
            ANNESS
            
               
                  
                     “ANNESS I
                     Ammonti kumulattivi massimi tal-għajnuna de minimis mogħtija għal kull Stat Membru lill-impriżi attivi fil-produzzjoni primarja ta' prodotti agrikoli msemmija fl-Artikolu 3(3)
                     
                                 (f'EUR)
                              
                           
                                 Stat Membru
                              
                              
                                 Ammonti massimi ta' għajnuna de minimis
                                     (1)
                                 
                              
                           
                                 Il-Belġju
                              
                              
                                 106 269 708 
                              
                           
                                 Il-Bulgarija
                              
                              
                                 53 020 042 
                              
                           
                                 Ir-Repubblika Ċeka
                              
                              
                                 61 865 750 
                              
                           
                                 Id-Danimarka
                              
                              
                                 141 464 625 
                              
                           
                                 Il-Ġermanja
                              
                              
                                 732 848 458 
                              
                           
                                 L-Estonja
                              
                              
                                 11 375 375 
                              
                           
                                 L-Irlanda
                              
                              
                                 98 460 375 
                              
                           
                                 Il-Greċja
                              
                              
                                 134 272 042 
                              
                           
                                 Spanja
                              
                              
                                 592 962 542 
                              
                           
                                 Franza
                              
                              
                                 932 709 458 
                              
                           
                                 Il-Kroazja
                              
                              
                                 28 920 958 
                              
                           
                                 L-Italja
                              
                              
                                 700 419 125 
                              
                           
                                 Ċipru
                              
                              
                                 8 934 792 
                              
                           
                                 Il-Latvja
                              
                              
                                 16 853 708 
                              
                           
                                 Il-Litwanja
                              
                              
                                 34 649 958 
                              
                           
                                 Il-Lussemburgu
                              
                              
                                 5 474 083 
                              
                           
                                 L-Ungerija
                              
                              
                                 99 582 208 
                              
                           
                                 Malta
                              
                              
                                 1 603 917 
                              
                           
                                 In-Netherlands
                              
                              
                                 352 512 625 
                              
                           
                                 L-Awstrija
                              
                              
                                 89 745 208 
                              
                           
                                 Il-Polonja
                              
                              
                                 295 932 125 
                              
                           
                                 Il-Portugall
                              
                              
                                 87 570 583 
                              
                           
                                 Ir-Rumanija
                              
                              
                                 215 447 583 
                              
                           
                                 Is-Slovenja
                              
                              
                                 15 523 667 
                              
                           
                                 Is-Slovakkja
                              
                              
                                 29 947 167 
                              
                           
                                 Il-Finlandja
                              
                              
                                 55 693 958 
                              
                           
                                 L-Iżvezja
                              
                              
                                 79 184 750 
                              
                           
                                 Ir-Renju Unit
                              
                              
                                 394 587 292 
                              
                           
               
               
                  
                     ANNESS II
                     Ammonti kumulattivi massimi tal-għajnuna de minimis mogħtija għal kull Stat Membru lill-impriżi attivi fil-produzzjoni primarja ta' prodotti agrikoli msemmija fl-Artikolu 3(3)(a)
                     
                                 (f'EUR)
                              
                           
                                 Stat Membru
                              
                              
                                 Ammonti massimi ta' għajnuna de minimis
                                     (2)
                                 
                              
                           
                                 Il-Belġju
                              
                              
                                 127 523 650 
                              
                           
                                 Il-Bulgarija
                              
                              
                                 63 624 050 
                              
                           
                                 Ir-Repubblika Ċeka
                              
                              
                                 74 238 900 
                              
                           
                                 Id-Danimarka
                              
                              
                                 169 757 550 
                              
                           
                                 Il-Ġermanja
                              
                              
                                 879 418 150 
                              
                           
                                 L-Estonja
                              
                              
                                 13 650 450 
                              
                           
                                 L-Irlanda
                              
                              
                                 118 152 450 
                              
                           
                                 Il-Greċja
                              
                              
                                 161 126 450 
                              
                           
                                 Spanja
                              
                              
                                 711 555 050 
                              
                           
                                 Franza
                              
                              
                                 1 119 251 350 
                              
                           
                                 Il-Kroazja
                              
                              
                                 34 705 150 
                              
                           
                                 L-Italja
                              
                              
                                 840 502 950 
                              
                           
                                 Ċipru
                              
                              
                                 10 721 750 
                              
                           
                                 Il-Latvja
                              
                              
                                 20 224 450 
                              
                           
                                 Il-Litwanja
                              
                              
                                 41 579 950 
                              
                           
                                 Il-Lussemburgu
                              
                              
                                 6 568 900 
                              
                           
                                 L-Ungerija
                              
                              
                                 119 498 650 
                              
                           
                                 Malta
                              
                              
                                 1 924 700 
                              
                           
                                 In-Netherlands
                              
                              
                                 423 015 150 
                              
                           
                                 L-Awstrija
                              
                              
                                 107 694 250 
                              
                           
                                 Il-Polonja
                              
                              
                                 355 118 550 
                              
                           
                                 Il-Portugall
                              
                              
                                 105 084 700 
                              
                           
                                 Ir-Rumanija
                              
                              
                                 258 537 100 
                              
                           
                                 Is-Slovenja
                              
                              
                                 18 628 400 
                              
                           
                                 Is-Slovakkja
                              
                              
                                 35 936 600 
                              
                           
                                 Il-Finlandja
                              
                              
                                 66 832 750 
                              
                           
                                 L-Iżvezja
                              
                              
                                 95 021 700 
                              
                           
                                 Ir-Renju Unit
                              
                              
                                 473 504 750 
                              
                           
               ”
            
               (1)  L-ammonti massimi huma kkalkulati abbażi tal-medja tal-ogħla tliet valuri tal-produzzjoni agrikola annwali f'kull Stat Membru fil-perjodu 2012-2017. Il-metodu ta' kalkolu jiżgura li l-Istati Membri kollha huma ttrattati b'mod ugwali u li l-ebda wieħed mill-valuri medji nazzjonali ma jkun inqas mill-ammonti massimi stabbiliti preċedentement għall-perjodu 2014-2020.
            
               (2)  L-ammonti massimi huma kkalkulati abbażi tal-medja tal-ogħla tliet valuri tal-produzzjoni agrikola annwali f'kull Stat Membru fil-perjodu 2012-2017. Il-metodu ta' kalkolu jiżgura li l-Istati Membri kollha huma ttrattati b'mod ugwali u li l-ebda wieħed mill-valuri medji nazzjonali ma jkun inqas mill-ammonti massimi stabbiliti preċedentement għall-perjodu 2014-2020.